GIMNAZIJA DUBROVNIK

FRANA SUPILA 3

Klasa: 400-02/22-01/2

Urbroj:2117-42-01-22-1

Dubrovnik, 11. ožujka 2022. godine

PREDMET: Obrazloženje Izvještaja o Izvršenju za 2021.

Na temelju čl.111 Zakona o proračunu (NN br.87/08, 136/12, 15/15) te pitanjem 62. Upitnika o fiskalnoj odgovornosti koji se sastavlja u skladu s Uredbom o sastavljanju Izjave o fiskalnoj odgovornosti, traži se izrada Izvještaja o izvršenju financijskog plana za prethodnu proračunsku godinu 2021. te ga predstavljamo Školskom odboru, dana 17. ožujka 2022.g.

Gimnazija Dubrovnik kao proračunski korisnik proračuna jedinice lokalne i područne (regionalne) samouprave, financira se iz sljedećih izvora: DNŽ (opći prihodi i primici, investicijska ulaganja, natjecanja, školska shema voća); Vlastitih prihoda; Pomoći iz državnog proračuna (MZO); Prihoda za posebne namjene; donacija.

U listopadu 2020. prema uputi Upravnog odjela za financije DNŽ, izradili smo prijedlog trogodišnji financijski plan (plan prihoda i rashoda za 2021.g. i projekcije za 2022. i 2023.), koji je odobren na školskom odboru 17. prosinca 2020. a tijekom godine smo radili izmjene i dopune istog te na zahtjev DNŽ dostavili im rebalans 22.11.2021.

Do promjena u planu je došlo iz sljedećih razloga:

DNŽ – Opći prihodi i primici – unutar unaprijed zadanog iznosa za materijalne i financijske rashode odobrene od strane DNŽa, prilagođavali smo se stvarnim potrebama poslovanja ovisno o promjenama epidemiološke situacije tijekom godine.

Državni proračun - povećanje prihoda i rashoda zbog većeg broja sudskih presuda nego smo planirali kao i zbog uvođenja testiranja za zaposlenike.

Vlastiti prihodi – povećanje prihoda zbog povoljnije epidemiološke situacije, veći obim posla i novčanog priljeva, a samim time i veća mogućnost boljeg zadovoljenja potreba poslovanja škole.

Donacije – manje realiziranih donacija od očekivanog, zbog lošijeg poslovanja poslovnih subjekata.

Izvještaj o izvršenju financijskog plana za 2021. prema izvorima i ukupno, je u privitku dopisa.

Voditeljica računovodstva: Ravnateljica:

Marija Lučić, dipl. oec. Katarina Tolja, rav.mentor.